|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| 21. december | Uddannelsesudvalgsmøde | 12.00-14.00 | Rektoratets mødelokale |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Mark Arve (referent, Universitetsledelsens Stab). |
| **Gæster** | Punkt 2: AU Library ved vicedirektør Line Renate Hanssen, afdelingsleder Hanne Munch Kristiansen samt stabsmedarbejder Sofia Braad Riis |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Dagsorden og referat blev godkendt. |
| **2** | **Strategiplan for AU Library 2023-2025 (D)** |
|  | Udvalget tog præsentation af brugerundersøgelsen ifm. AU Librarys strategiplan for 2023-2025 til efterretning og gav deres inputs på baggrund heraf.  Der var enighed om, at strategiplanen skal bygge videre på kendte styrkeområder, samt at de lokale behov for biblioteksservices er forskellige blandt de studerende på tværs af fakulteterne.  Udvalget pointerede vigtigheden i, at strategiplanen har øje for balancerne mellem hhv. de fysiske og digitale biblioteksydelser samt mellem studie- og læringsmiljøer. BSS arbejder i denne sammenhæng med et pilotprojekt (Data Lab), der kombinerer fysiske og digitale studie- og læringsmiljøer. Erfaringerne herfra kan deles med udvalget. |
| **3** | **Rammer for anvendelse af digitale læringsteknologier (B)** |
|  | Udvalget godkendte indstillingen om nedsættelse af den foreslåede arbejdsgruppe med bemærkning om, at tidsplanen revideres med inddragelse af arbejdsgruppen, samt at der findes en mere retvisende titel til projektet. Udvalget ønskede desuden, at der i arbejdet henvises til eksisterende erfaringsrapporter. |
| **4** | **Prøvekatalog (B)** |
|  | Udvalget godkendte kommissoriet for procesgruppen, selve nedsættelsen af procesgruppen samt den foreslåede procesplan. Det blev aftalt, at AU Uddannelse kontakter prodekanerne for at få forslag til, hvilke studieledere der skal deltage i procesgruppen. Herudover skal formålsbeskrivelsen i kommissoriet skærpes.  Udvalget opfordrede til at begrænse kompleksiteten og arbejdsomfanget i opgaven, særligt med tanke på den forestående akkrediteringsproces med opstart i 2023. Udvalget finder, at det væsentligste er at fokusere på at skabe fælles forståelse af prøveformerne samt at klarlægge rammerne for løbende prøver. Endelig understregede udvalget, at det er væsentligt at holde fokus på, hvordan de respektive prøveformer kan understøtte realiseringen af læringsmål på uddannelserne. |
| **5** | **Nye Uddannelser 2023 II – 1. drøftelse (B)** |
|  | Udvalget tiltrådte indstillingen om, at der kan arbejdes planmæssigt videre med ansøgningen ud fra den beskrevne tidsplan og kom samtidig med forbedrende forslag til ansøgningen. |
| **6** | **Nye Uddannelser 2023 I – 2. drøftelse (B)** |
|  | Udvalget tiltrådte indstillingen om, at ansøgningen kan indstilles til endelig godkendelse i Universitetsledelsen d. 18. januar 2023. Udvalget kom med forbedrende forslag til ansøgningen og roste desuden aftagerundersøgelsen og sagsmaterialet. |
| **7** | **Retningslinje for administrativ håndtering af censor online (O)** |
|  | Udvalget bekræftede, at beslutningen fra emnets behandling på udvalgsmødet d. 24. oktober 2022 stadig er gældende, herunder at drøftelsen kun gælder bachelor- og specialopgaver. |
| **8** | **Kommende møder (O)** |
|  | BE orienterede om at uddannelsesudvalgsmøde d. 10. januar 2023 afholdes fysisk i København i forbindelse med konferencebesøg for flere af udvalgsmedlemmerne, samt at uddannelsesudvalgsmøde d. 23. januar aflyses. Udvalgets strategidag afholdes på Godsbanen d. 25. januar. |
| **9** | **Eventuelt (o)** |
|  | Intet at bemærke. |